გოდერძი ჩოხელი

გოდერძი ნიკოლოზიშ სქი ჩოხელი (დ. 2 გჷმათუთა, 1954 — ღ. 16 გერგობათუთა, 2007) — ქორთუ ჭარუ, სცენარისტი დო კინორეჟისორი.

ბიოგრაფია
გოდერძი ჩოხელქ დებადჷ 1954 წანაშ 2 გჷმათუთას,  დუშეთიშ რაიონიშ ოფუტე ჩოხის. ოფუტეშ ბრუოწანამი სკოლაშ სურებაშ უკული გურაფულენდჷ ფასანაურიშ ოშქარ სკოლას. 1972 წანას დინირიცხჷ შოთა რუსთაველიშ ჯოხონობაშ სახენწჷფო თეატრალურ ინსტიტუტის, კინორჩქინჯალაშ ფაკულტეტის, 1974 წანაშე კინოორეჟისორე ფაკულტეტის, ნამუთ 1979 წანას ასურჷ. კჷნე თი წანას ეჭოფეს კინოსტუდია ქართული ფილმის" დუმადგუმალ რეჟისორო. 1981 წანაშე ჭარუეფიშ რსხუშ მაკათური რე, ოდო 1980 წანაშე კინომატოგრაფისტეფიშ რსხუშ მაკათური. 1997 წანაშე იბეშტუ თიში თხობელუეფი ჟურნალ-გაზეთეფს.
1980 წანას გჷშეშქვინჷ მაართა წიგნიქ წერილი ნაძვებს". წიგნის წანაშ საუჯგუშ მაართა წიგნიშ პრემია მეჩეს. 1981 წანაშე წიგნიქ რუსულ ნინაშ ითანგჷ. გჷშაშქუმალირი აფუ ლერსეფიშ დო თხობელუეფიშ კათელეფი: ბინდისფერი სოფელი", თევზის წერილები", შემინახე,დედაო მიწავ!", სულეთის კიდობანი", არჩევნები სასაფლაოზე". ლერსეფიშ კათელი ბედი მდევარი", თხობელუეფიშ კათელი იტალიურ ნინაშა შავი არაგვი", ნამუქჷთ თანგჷ შხვა ნინეფშათ. რომანეფი: მგელი", დო მღდვლის ცოდვა". 
გოდერძი ჩოხელს გჷნოღალირი აფუ ფილმეფი: ნამეხარი მუხა", ''ადგილის დედა", 1982 წანას გერმანიას ნ.ობერჰაუზენში,მოკლემეტრაჟამ ინტერნაციონალურ ფესტივალს ეჭოფჷ გრანპრი.

წიგნფი
 "ბაკურხეველი ხევსური" – 1980 წ.
 "წერილი ნაძვებს" – 1980 წ.
 "ბინდისფერი ხეობა" – 1981 წ.
 "ადამიანთა სევდა – 1984 წ.
 "მგელი" – 1988 წ.
 "თევზის წერილები" – 1989 წ.
 "მღვდლის ცოდვა" – 1990 წ.
 "შემინახე, დედაო მიწავ" – 1991 წ.
 "ბალახის ცხოვრება" – 1997 წ.

პრიზეფი
 გრან–პრი ფილმისათვის "აღდგომა", ობერჰაუზენიშ ინტერნაციონალური კინოფესტივალი – 1982 წ.
 "ვერცხლის ნიმფა" დო ინტერნაციონალური კათოლიკური ეკლესიაშ პრიზი ფილმიშო "ცოდაშ სქუალეფი" მონტე–კარლოშ კინოფესტივალს – 1991 წ.
 იაპონიაშ კინოფესტივალიშ ჟიურიშ სპეციალური პრიზი – 1991 წ.
 პრიზეფი საუჯგუშო სცენარშო დო საუჯგუშო რეჟისურაშო თბილისის "ოქროს არწივიშ" ფესტივალს – 1992 წ.
 გრან პრი ანაპაშ ფესტივალს "კინოშოკი" ფილმიში  "სამოთხის გვრიტები" – 1997 წ.
 პრიზი საუჯგუშო სცენარიშო ანაპაშ ფესტივალს "კინოშოკი" ფილმიშო "ლუკას სახარება" – 1998 წ.

ჯილდო
 საქარორთუოშ სახენწჷფო პრემია ფილმიშო "ცოდაშ სქუალეფი" – 1991 წ.

 რესურსები ინტერნეტში 
 გოდერძი ჩოხელიშ ნაახანდეფი  Lib.ge-ს.
 ფილმოგრაფია .
 ჩოხელიშ ფილმეფი IMDb ბაზას.
 გოდერძი ჩოხელიშ ქიმერონი ner.ge - ს  - „ქორთული ლიტერატურაშ დიდი ბიბლიოთეკა“.
 „ჩოხელიშ 9 კითხირი ჸრიფაშენ“ ქორთულ ბლოგის.

 სქოლიო 

კატეგორია:ქორთუეფი
კატეგორია:ქორთუ ჭარუეფი
კატეგორია:ქორთუ კინორეჟისორფი
კატეგორია:ქორთუ სცენარისტეფი
კატეგორია:დუნაბადი 1954
კატეგორია:ნაღურა 2007